Sæfellsliðið í karladeildinni í körfuboltanum gaf félaginu góða afmælisgjöf þegar Þórsarar komu í heimsókn á föstudagskvöldið . Þetta var daginn eftir 70 ára afmæli félagsins og Snæfellsliðið var í ham og náði sínum besta leik í vetur . Norðanmenn stóðu hinsvegar í heimamönnum í Hólminum lengi vel , en á lokakaflanum var enginn vafi á því hvert liðið væri betra og Snæfell innbyrti öruggan sigur , 88 : 71 . Snæfell náði strax frumkvæðinu í leiknum en munurinn var aldrei mikill í fyrri hálfleiknum , Þórsarar komu sífellt til baka . Í hálfleik var Snæfell fimm stigum yfir 43 : 38 . Þórsarar náðu góðum kafla í byrjun seinni hálfleiks , tókst þá að minnka muninn í eitt stig og var það besta staðan norðanmanna í leiknum . Í lok þriðja leikhluta var Snæfell með átta stiga forustu og bætti síðan enn í á lokakaflanum eins og áður segir . Hjá Snæfelli áttu stóru mennirnir mjög góðan leik og voru atkvæðamestir . Sigurður Þorvaldsson skoraði 28 , Jón Ólafur Jónsson gerði 24 stig , Hlynur Bæringsson 13 og tók hvorki fleiri né færri en 19 fráköst , Atli R. Hreinsson skoraði 9 stig , Egill Egilsson 5 , Gunnlaug Smárason 3 og þeir Ingveldur Magni Hafsteinsson , Kristján P. Andrésson og Daníel A Kazmi sín 2 stigin hvor . Hjá Þórsurum var Guðmundur Jónsson langakvæðamestur með 30 stig og Cedic Isom kom næstur með 17 stig .